ಪಾಕ್ ನಿಯಂತ್ರಿತ 35ಕ್ಕೂ ಅಧಿಕ ಯುಟ್ಯೂಬ್ ಚಾನೆಲ್, ವೆಬ್ಸೈಟ್, ಟ್ವಿಟರ್ ಖಾತೆ ಬ್ಯಾನ್..! ಗುಪ್ತಚರ ಇಲಾಖೆ ನೀಡಿರುವ ಮಾಹಿತಿಗಳನ್ನು ಆಧರಿಸಿ ಕೇಂದ್ರ ಸರ್ಕಾರವು 35 ಯುಟ್ಯೂಬ್ ಚಾನೆಲ್ಗಳು, 2 ಟ್ವಿಟರ್ ಖಾತೆಗಳು, 2 ಇನ್ಸ್ಟಾಗ್ರಾಂ ಖಾತೆಗಳು, 2 ವೆಬ್ಸೈಟ್ಗಳು ಹಾಗೂ ಫೇಸ್ಬುಕ್ ಖಾತೆಗಳನ್ನು ನಿರ್ಬಂಧಿಸಿದೆ. ಗುಪ್ತಚರ ಇಲಾಖೆ ಹಾಗೂ ಮಾಹಿತಿ ಮತ್ತು ಪ್ರಸಾರ ಸಚಿವಾಲಯದ ಜಂಟಿ ಕಾರ್ಯಾಚರಣೆಯಲ್ಲಿ ಕಳೆದ ತಿಂಗಳು 20 ಯುಟ್ಯೂಬ್ ಚಾನೆಲ್ಗಳು ಹಾಗೂ 2 ವೆಬ್ಸೈಟ್ಗಳನ್ನು ನಿರ್ಬಂಧಿಸಿದ್ದವು. ಈ ಚಾನೆಲ್ಗಳು ಹಾಗೂ ವೆಬ್ಸೈಟ್ಗಳಲ್ಲಿ ದೇಶ ವಿರೋಧಿ ಚಟುವಟಿಕೆ ಹಾಗೂ ನಕಲಿ ಸುದ್ದಿಗಳನ್ನು ಹರಡಲಾಗುತ್ತಿತ್ತು. ಈ ವಿಚಾರವಾಗಿ ಮಾಹಿತಿ ನೀಡಿದ ಕೇಂದ್ರ ಮಾಹಿತಿ ಮತ್ತು ಪ್ರಸಾರ ಸಚಿವಾಲಯದ ಜಂಟಿ ಕಾರ್ಯದರ್ಶಿ ವಿಕ್ರಮ್ ಸಹಾಯ್ , ಈ ಎಲ್ಲಾ ಖಾತೆಗಳಲ್ಲಿರುವ ಸಾಮಾನ್ಯ ವಿಚಾರವೆಂದರೆ ಅವರೆಲ್ಲ ಪಾಕಿಸ್ತಾನದಿಂದ ಕಾರ್ಯನಿರ್ವಹಿಸುತ್ತಿದ್ದಾರೆ. ಮತ್ತು ಭಾರತದ ವಿರುದ್ಧ ನಕಲಿ ವಿಚಾರಗಳನ್ನು ಹರಡಲಾಗುತ್ತಿದೆ ಎಂದು ಹೇಳಿದರು. ಪಾಕಿಸ್ತಾನದಿಂದ ಕಾರ್ಯನಿರ್ವಹಿಸುತ್ತಿರುವ ಯು ಟ್ಯೂಬ್ ಚಾನೆಲ್ಗಳು ಹಾಗೂ ವೆಬ್ಸೈಟ್ಗಳು ದೇಶದ ಬಗ್ಗೆ ತಪ್ಪು ಮಾಹಿತಿಯನ್ನು ಹರಡುವ ಕೆಲಸವನ್ನು ಮಾಡುತ್ತಿವೆ. ಕಾಶ್ಮೀರ, ಭಾರತೀಯ ಸೇನೆ, ಭಾರತದಲ್ಲಿನ ಅಲ್ಪಸಂಖ್ಯಾತ ಸಮುದಾಯ, ರಾಮ ಮಂದಿರ, ಜನರಲ್ ಬಿಪಿನ್ ರಾವತ್ ಇತ್ಯಾದಿ ವಿಚಾರಗಳಲ್ಲಿ ದೇಶದ್ರೋಹಿ ಪೋಸ್ಟ್ಗಳನ್ನು ಮಾಡಲಾಗಿತ್ತು. ಯುಟ್ಯೂಬ್ನ ನಯಾಪಾಕಿಸ್ತಾನ ಎಂಬ ಚಾನೆಲ್ನಲ್ಲಿ 35 ಲಕ್ಷಕ್ಕೂ ಅಧಿಕ ಚಂದಾದಾರರು ಇದ್ದಾರೆ ಎನ್ನಲಾಗಿದೆ. ಈ ಯುಟ್ಯೂಬ್ ಚಾನೆಲ್ನಲ್ಲಿ ಪೋಸ್ಟ್ ಮಾಡಲಾಗುವ ವಿಡಿಯೋಗಳು 55 ಕೋಟಿಗೂ ಅಧಿಕ ವೀವ್ಸ್ ಸಂಪಾದಿಸುತ್ತಿದ್ದವು.